4. ΑΝΑΓΚ. ΝΟΜΟΣ 2782 της 20/27 Ιαν. 1941 Περί παροχής φορολογικών απαλλαγών εις την Επιτροπήν διαχειρίσεως των εξ Αμερικής εράνων. Αφεώρα την πλήρη απαλλαγήν παντός φόρου, τέλους ή δικαιώματος της υπό την επίτιμον προεδρείαν του Χ. Βάντερμπιλτ Οργανώσεως συλλεγομένων εράνων υπέρ της αγωνιζομένης Ελλάδος, ως και των εισαγομένων κατά την διάρκειαν του πολέμου ειδών υπό των ξένων Οργανώσεων του Ερυθρού Σταυρού ή του Ελληνικού Ερυθρού Σταυρού. Συνεπληρώθη και ετροποποιήθη υπό των: α)Ν.Δ. 2193 της 4 Φεβρ./24 Μαρτ. 1943 περί αυθεντικής ερμηνείας του άρθρ. 2 του υπ’ αριθ. 2782/1941 Αναγκ. Νόμου, β)Νόμου 137 της 22/25 Μαΐου 1943 περί παροχής προνομίων και ατελειών εις την Επιτροπήν Διαχειρίσεως της αποστολής της Διεθνούς Επιτροπής του Ερυθρού Σταυρού εν Ελλάδι, γ)Νόμου 1892 της 15/28 Σεπτ. 1944 περί τροποποιήσεως και συμπληρώσεως του υπ’ αριθ. 137/1943 Νόμου. Ο Νόμος 137/1943 εκυρώθη εξ υπαρχής δια της υπ’ αριθ. 293 της 30/30 Μαΐου 1946 πράξεως του Υπουργ. Συμβουλίου, αι δε ατέλειαι και προνομίαι του νόμου τούτου παρεσχέθησαν και εις την UNRRA δια του άρθρ. 16 του Α.Ν. 323/1945. 